בית הספר לחינוך
ראש בית הספר - פרופ' מלכה מרגלית

ביה"ס לחינוך באוניברסיטת תל-אביב פועל להגשמת יעדים אלה:
א.	הוראה ומחקר בחינוך בשאלות בסיסיות וסוגיות ישומיות. 
ב.	הכשרת מורים וכח-אדם מקצועי למערכת החינוך בישראל.
ג.	קידום החינוך וההוראה ע"י הפעלת מחקרים, יחידות מחקר ועל ידי פיתוח  תכניות לימוד, אמצעי עזר להוראה וחינוך ופרסום ספרי לימוד.
ד.	יצירת גשר בין המכלול האוניברסיטאי לבין מערכת החינוך על-ידי עריכת השתלמויות מורים, הכשרת מנהלים, יועצים, מדריכים ובעלי תפקידים אחרים, קידום נוער שוחר מדע וקיום שוטף של מפעלי חינוך בקרב יהדות הגולה.

היעדים מתבצעים במסגרות אלו
א.	החוג להיבטים התפתחותיים בחינוך
ב.	החוג למדיניות ומינהל בחינוך
ג.	החוג לתכנון לימודים ולהוראה
ד.	החוג להוראת המדעים
ה.	לימודים לקראת תעודת הוראה
ו.	לימודים לקראת התואר השלישי
ז.	מערך המחקר והפיתוח
ח.	שירותי הוראה
ט.	המרכז האוניברסיטאי לפיתוח סגל בחינוך
י.	היחידה לנוער שוחר מדע

לימודים לקראת תואר ראשון
לימודי התואר הראשון בבית הספר לחינוך הם דו-חוגיים: חוג אחד בבית הספר לחינוך והשני חייב להיות מחוץ לבית הספר לחינוך.

לימודי תואר ראשון מתקיימים בחוגים הבאים:
·	בחוג להיבטים התפתחותיים בחינוך – תואר ראשון בהיבטים התפתחותיים בחינוך
·	בחוג למדיניות ומינהל  בחינוך – תואר ראשון  במדיניות ומינהל בחינוך
·	בחוג לתכנון לימודים ולהוראה – תואר ראשון בחינוך (הלומד בחוג זה אינו יכול לבחור כחוג שני את תכנית הלימודים הכלליים בפקולטה למדעי הרוח, את התכנית הרב-תחומית בפקולטה לאמנויות, את התכנית למדע כללי בפקולטה למדעים מדוייקים, את החוג לתקשורת בפקולטה למדעי החברה, ואת החוג לניהול  ולחשבונאות בפקולטה לניהול).

לימודים לקראת תואר שני

מגמות הלימודים לקראת התואר השני:

בחוג להיבטים התפתחותיים
·	מגמה לייעוץ חינוכי1 ובה שתי תכניות לימוד: ייעוץ חינוכי וייעוץ חינוכי לגיל  הרך .     
·	מגמה לחינוך מיוחד1 ובה שתי תכניות: חינוך מיוחד וחינוך תלמידים לקויי שמיעה.

בחוג למדיניות ומינהל בחינוך 
·	המגמה למינהל ומנהיגות בחינוך
·	המגמה לסוציולוגיה של החינוך
·	המגמה להיסטוריה ופילוסופיה של החינוך1

בחוג לתכנון לימודים ולהוראה
·	המגמה לפיתוח תכניות לימודים
·	תחום לימודים בתקשורת ומחשבים בחינוך (במסגרת המגמה לפיתוח תכניות  לימודים)
·	המגמה לשיטות מחקר מדידה והערכה
·	המגמה להוראת שפות:1 אנגלית, ערבית
·	המגמה להוראת ההיסטוריה1 (בתיאום עם ביה"ס להיסטוריה - החוג להיסטוריה של עם  ישראל)
·	המגמה לחינוך מוזיקלי והוראת המוזיקה (בתשס"ג לא יתקבלו תלמידים חדשים)

בחוג להוראת המדעים
·	המגמה להוראת המדעים המדוייקים
·	המגמה להוראת מדעי החיים
·	לימודי המשך: לימודי תעודה לבעלי תואר שני בהוראת המדעים

לימודים לקראת תעודת הוראה

לימודים לקראת תעודת הוראה מתקיימים בכל אחד מארבעת החוגים

בחוג להיבטים התפתחותיים בחינוך
·	תעודת הוראה בחינוך מיוחד ובחינוך תלמידים לקויי שמיעה.
·	תעודת הוראה בפסיכולוגיה

בחוג למדיניות ומינהל בחינוך 
·	תעודת הוראה במדעי החברה

בחוג לתכנון לימודים והוראה
תעודת הוראה: 
·	בספרות
·	בתלמוד ומחשבה יהודית (לא יפתח בתשס"ג)
·	בתנ"ך
·	בגיאוגרפיה
·	בהיסטוריה
·	בתיאטרון
·	בתולדות האמנות
·	בתולדות המוזיקה וספרותה
·	באנגלית	
·	בצרפתית
·	בלשון עברית
·	בערבית		

בחוג להוראת המדעים
תעודת הוראה :
·	בביולוגיה
·	בכימיה
·	במתמטיקה
·	בפיזיקה 
·	במדעי המחשב  

החוג מכשיר בעלי תואר אוניברסיטאי להוראה בבית-הספר העל-יסודי בישראל, תוך הכרת טכנולוגיות חדשות ושיטות הוראה מתקדמות.
תעודת הוראה לחטיבה העליונה תוענק לבעלי תואר ראשון לפחות אשר יסיימו את מסלול ההכשרה המתאים בבית-הספר לחינוך באחד או יותר מהמקצועות הנלמדים בבית-הספר העל-יסודי בישראל.

לבוגרי תכנית הלימודים הכללית בפקולטה למדעי הרוח, שלמדו שני הקבצים במקצוע הוראה אחד, תוענק תעודת הוראה לחטיבת הביניים בלבד. פרטים על רישום וקבלה ללימודים לקראת תעודת הוראה ראו חוברת מידע למועמדים.

משך הלימודים לקראת תעודת הוראה הוא עד שנתיים. הלימודים כוללים שיעורי מבוא, שיעורי התמחות לימודים  ושיעורי בחירה,  על פי דרישות המסלולים השונים.   בחלק מן המסלולים נדרשים גם לימודי השלמה. לימודים אלה כוללים השתתפות בשיעורים וכתיבת עבודות ובחינות בהתאם לדרישות החוג המתאים. ההכשרה המעשית ולימודי ההשלמה אינם כלולים במכסת השעות הנדרשת לקראת תעודת הוראה.
פרטים על היקף הלימודים וסדרם ראו ידיעון בית-ספר לחינוך שמופיע באתר האינטרנט : www.tau.ac.il/education

המרכז האוניברסיטאי לפיתוח סגל בחינוך
המרכז מציע מבחר מגוון של פעילויות: קורסים דו-שנתיים וחד-שנתיים לבעלי תפקידים במערכת החינוך; מסלולי לימוד בנושאים שונים, הקשורים למערכת החינוך והנלמדים באוניברסיטה כולה ובביה"ס לחינוך באופן מיוחד; וכן השתלמויות קצרות בנושאי חינוך והוראה.

כמו כן מציע המרכז לימודי חוץ ב"מעמד מיוחד" במגוון קורסים  מתוך תכניות הלימודים לתואר שני במגמות הלימוד השונות בבית הספר לחינוך. תלמידים שישלימו קורסים אלה בהצלחה, יירשמו ויתקבלו לתכנית לימודים לתואר שני בתנאי הקבלה הרגילים, יוכלו לקבל  פטור אקדמי בגין הקורסים עד 50%  ממכסת לימודים לתואר שני.

מזכירות תלמידים בבית הספר לחינוך:
בניין שרת, חדר 400